tartuNLP/wikipedia-smugri-20251201 huggingface dataset:
Landwehrkanal

Landwehrkanal on Berliinin keskustan läpi kulkeva 10,3 kilometriä pitkä kanava, joka yhdistyy molemmista päistään Spreejokeen. Kanavan itäpää on Osthafenissa (itäsatamassa) ja länsipää Spree-Eckissä Charlottenburgissa. Kanavan keskimääräinen leveys on 23 metriä, ja se on joka kohdasta vähintään kaksi metriä syvä. Mutkitteleva Landwehrkanal kulkee Kreuzbergin, Tiergartenin ja Charlottenburgin kaupunginosien läpi. Se erottaa toisistaan Grosser Tiergartenin puiston ja Berliinin eläintarhan alueen. Landwehrkanaliin yhdistyy lähellä sen itäpäätä Neuköllner Schiffahrtskanal.
Landwehrkanal rakennettiin vuosina 1845–1850 Peter Joseph Lennén suunnitelmien mukaan. Sen tarkoituksena oli helpottaa rakennustarvikkeiden ja lämmityshiilen kuljetusta kaupunkiin vesiteitse ja siten vähentää Spreen ruuhkautumista keskustan kohdalla. Kanavaan tehtiin tulvien säännöstelemiseksi kaksi sulkua, toinen Schlesiches Torin ja toinen eläintarhan kohdalle. Kanavan eteläranta muutettiin vuosina 1883–1890 rantapromenadiksi, mutta pohjoisranta jäi entiselleen. Ylempää sulkuporttia laajennettiin vielä 1936–1940. Nykyisin Landwehrkanalissa on lähinnä huviliikennettä.
Murhatun Rosa Luxemburgin ruumis heitettiin vuonna 1919 Landwehrkanaliin. Lichtensteinbrücke-sillan kohdalla on nykyään Luxemburgille omistettu muistomerkki.
Franck Pourcel

Franck Pourcel (11. elokuuta 1913 – 12. marraskuuta 2000) oli ranskalainen klassisen ja viihdemusiikin kapellimestari. Hän opiskeli viulunsoittoa Marseillen konservatoriossa, ja aloitti viulistin uran vuonna 1931. Hän muutti Yhdysvaltoihin vuonna 1952, mutta palasi seuraavana vuonna takaisin Ranskaan levyttämään kappaleet "Blue tango" ja "Limelight". Hän julkaisi ensimmäisen albuminsa vuonna 1954. Vuonna 1956 julkaistu hänen versionsa kappaleesta "Only you (And You Alone)" myi kultaa ja nousi Yhdysvaltojen Billboard-listan top-10:n.
Pourcel toimi Ranskan vakiokapellimestarina Eurovision laulukilpailussa vuosina 1956–1972 (poikkeuksena vuodet 1957 ja 1968). Tuona aikana Ranska voitti kilpailun neljä kertaa, vuosina 1958, 1960, 1962 ja 1969.
Pourcel levytti 250 albumia, yli 3 000 kappaletta ja johti esimerkiksi Lontoon sinfoniaorkesteria, BBC:n orkesteria ja Orchestre Lamoureux’tä. Hän levytti vuoteen 1995. Hän kuoli Parkinsonin tautiin 87-vuotiaana vuonna 2000.
Festivali i Këngës

Festivali i Këngës on vuosittain järjestettävä albanialainen laulukilpailu, jonka järjestäjänä toimii Albanian yleisradioyhtiö RTSH. Kilpailu on järjestetty joka vuosi joulukuisin vuodesta 1962. Vuodesta 2003 alkaen kilpailu on toiminut myös Albanian karsintana Eurovision laulukilpailuun. Vuosina 2022–2023 kilpailun voittaja ei automaattisesti edustanut Albaniaa Euroviisuissa, vaan eniten yleisöääniä saanut sai edustuspaikan.
Komische Oper Berlin

Komische Oper Berlin on Berliinissä toimiva oopperatalo, joka on erikoistunut kevyeen oopperaan, operetteihin ja musikaaleihin. Se esittää myös klassista oopperaohjelmistoa. Rakennus on vain korttelin päässä Unter den Lindenistä ja Friedrichstrassesta.
Komische Operin perusti itävaltalainen Walter Felsenstein vuonna 1947 ja se saavutti maailmanmaineen hänen pääjohtajakautenaan. Oopperan orkesterissa oli monia maailmankuuluja kapellimestareita. Oopperatalona toimii vuonna 1892 Behrenstrasselle valmistunut alkujaan uusbarokkityylinen teatteritalo, jossa toimi alkuun Theater Unter den Linden ja myöhemmin teatteri Metropol. Rakennuksen suunnitteli tunnettu wieniläinen arkkitehtitoimisto Fellner &amp; Helmer. Katsomossa on 1190 paikkaa. Pääsali on säilynyt alkuperäisenä, mutta toisessa maailmansodassa tuhoutunut kadun puoleinen osa korvattiin 1960-luvulla uudella rakennuksella.
Šerpan kieli

Šerpa (omakielinen nimi: शेर्वी तम्ङे‎ tai ཤར་པའི་སྐད་ཡིག‎) on pääsääntöisesti nepalilaisten šerpojen puhuma kieli Sitä puhutaan pääasiassa Sagarmathan, Janakpurin ja Bagmatin vyöhykkeillä. Šerpa kuuluu tiibetiläis-burmalaisten kielten bodilaiseen haaraan. Sen läheisiin sukukieliin kuuluvat muun muassa jirel, helambunšerpa, loke ja dolpo.
Šerpalla katsotaan olevan viisi päämurretta. Murteiden väliset erot ovat pieniä ja eri murteiden puhujat ymmärtävät toisiaan hyvin.
Status ja puhujamäärät.
Yhteensä šerpaa puhuu äidinkielenään 168 800 ihmistä. Etnisten šerpojen lisäksi osa Himalajalla työskentelevistä kantajista ja oppaista osaa šerpaa vieraana kielenä. Šerpan katsotaan olevan uhanalainen.
Sikkimin osavaltio tunnusti šerpan yhdeksi viralliseksi kieleksi vuonna 1997, ja sitä opetetaan joissain osavaltion kouluissa. Kaksikielisyys on šerpojen keskuudessa yleistä. Erityisesti Nepalissa šerpojen keskuudessa on käynnissä kielisiirtymä, jossa erityisesti kaupungeissa asuvat šerpat ovat alkaneet puhumaan yhä enenevissä määrin nepalia. Joidenkin šerpan puhujien keskuudessa kieli nähdään vanhanaikaisena ja vähemmän hyödyllisenä suhteessa nepaliin. 
Fonologia.
Vokaalit.
Vokaalit [i] ja [u] voivat esiintyä sekä lyhyinä että pitkinä. Kaikki vokaalit voivat esiintyä myös nasaalisina.
Lähde:
Konsonantit.
Lähde:
Kirjakieli.
Kieltä voidaan kirjoittaa joko tiibetiläisellä kirjaimilla tai devanagarilla. Uusi testamentti on käännetty šerpaksi vuonna 2015.
Kirjakielen kehittymistä on haitannut se, että puhujien asenteet kieltä kohtaan eivät ole kovinkaan positiivisia. Šerpan puhujat tuppaavat kommunikoimaan kirjallisesti nepaliksi.
Nimadi

Nimadi on indoarjalainen kieli, jota puhutaan Intiassa Madhya Pradeshin, Uttar Pradeshin ja Maharashtran osavaltioissa. Se luokitellaan radžastanilaisten kielten ryhmään yhdessä radžastanin, lambadin ja gurgulan kanssa. Vuoden 2001 väestönlaskennan mukaan nimadia puhuu äidinkielenään 2 150 000 ihmistä.
Nimadia kirjoitetaan devanagari-kirjaimistolla.
Berliner Ensemble

Berliner Ensemble on Berliinissä toimiva teatteri, jonka perusti näytelmäkirjailija Bertolt Brecht vuonna 1949 silloiseen Itä-Berliiniin. Teatteri toimi aluksi Deutsches Theaterin tiloissa, kunnes sai vuonna 1954 oman teatteritalon Schiffbauerdammin varrelta. Rakennus sijaitsee Spreejoen pohjoisrannalla lähellä Weidendammerin siltaa.
Brecht johti teatteria vuonna 1956 tapahtuneeseen kuolemaansa asti, minkä jälkeen sitä johti hänen leskensä Helene Weigel vuoteen 1971. Kuuluisia näyttelijöitä olivat muun muassa Therese Giehse ja Ernst Busch. Myös teatterin myöhemmät johtajat ovat olleet tunnettuja ja arvostettuja. Nykyisenä johtajana toimii vuonna 2017 aloittanut Oliver Reese.
Teatterirakennus valmistui vuonna 1892 ja oli aluksi nimeltään Neues Theater, sittemmin Theater am Schiffbauerdamm. Rakennuksen historiaan mahtuu monia kohuensi-iltoja aivan toiminnan alusta alkaen. Siellä ensiesitettiin myös Brechtin ja Kurt Weillin "Kerjäläisooppera" vuonna 1928. Teatteritalon edessä oleva aukio on nykyään nimeltään Bertolt-Brecht-Platz.
Selvästi päihtynyt

Selvästi päihtynyt on kappale Jenni Vartiaisen kolmannelta, "Terra"-nimiseltä studioalbumilta. Se julkaistiin albumin toisena singlenä lokakuussa 2013. Kappaleen ovat tehneet Vartiainen, Jukka Immonen ja Teemu Brunila.
Kappale menestyi sitä edeltäneen ”Junat ja naiset” -singlen tavoin hyvin. Latauslistalla kappale nousi parhaimmillaan 23:nneksi. Kappale oli kahden viikon ajan radioiden soitetuin kappale (1–2/2014), ja se pysyi kymmenen soitetuimman kappaleen joukossa yhteensä 12 viikon ajan.
Kappaleeseen kuvattiin Hannu Aukian ohjaama musiikkivideo, joka julkaistiin Warner Music Finlandin ylläpitämällä YouTube-kanavalla 13. joulukuuta 2013. Musiikkivideo kuvattiin "Dancing on Ice" -ohjelmaa varten rakennetussa jäähallissa. Musiikkipalvelu Spotifyssa julkaistiin kappaleesta akustinen versio.
"Selvästi päihtynyt" sai kriitikoilta vaihtelevan vastaanoton. Kappaletta verrattiin Vartiaisen edelliseltä albumilta löytyvään kappaleeseen "Nettiin". Rumban kriitikko sanoi kertosäkeen sanoituksen tuntuvan aluksi vitsiltä, mutta totesi, että "lopulta hölmöys voittaa puolelleen". Me Naiset -lehden arvostelussa moitittiin Brunilan sanoituksia. Nuorgamin kriitikko lyttäsi kappaleen sanoen, että "olo alkaa parin kuuntelun jälkeen olla kuin juurihoitopotilaalla".
Ylä-Myllyjärvi

Ylä-Myllyjärvi (myös "Ylämyllyjärvi") on Roninmäen ylärinteellä oleva asuinalue Jyväskylän Keltinmäessä. Ylä-Myllyjärvi on omakotitalovoittoinen alue, joka on rakennettu enimmäkseen 1990-luvun lopulla. Huhtalammentiellä on kuitenkin myös 2000-luvun alussa rakennettuja kerrostaloja. 
Ennen asuinalueen rakennuttamista Ylä-Myllyjärven alueella ei ollut asutusta. Hieman etelämpänä Keljon rekisterikylän puolella Mustalammen ja Vuorilammen välissä (nykyistä Etelä-Keljoa) oli aikaisemmin Mustalammen tila. Se perustettiin vuonna 1831 ja hävisi melko varhain, sillä se ei esiinny enää vuoden 1922 peruskartalla. 
Ylä-Myllyjärven laajentumisen Mustalammen ja Vuorilammen suuntaan mahdollistavaa asemakaavaa on suunniteltu syyskuusta 2023 alkaen.
John Bigham

John Charles Bigham, 1. Merseyn varakreivi () oli brittiläinen juristi ja poliitikko. Toimittuaan aluksi menestyvänä lakimiehenä, ja sittemmin vähemmän menestyvänä poliitikkona, hänet nimitettiin tuomariksi, erikoisalanaan markkinaoikeus.
Eläkkeelle jäämisen jälkeen Mersey toimi edelleen aktiivisena julkisissa asioissa, ja hänet muistetaan parhaiten Board of Traden virallisista tutkimuksista höyrylaivojen, erityisesti RMS "Titanicin", RMS "Lusitanian", ja RMS "Empress of Irelandin", onnettomuuksien syiden selvittämiseen.
"Titanic" -tutkinta.
Vuonna 1912 Mersey sai suurimman kunniansa, kun Herbert Henry Asquithin hallituksen lordikansleri lordi Loreburn nimitti hänet RMS "Titanicin" uppoamisen syitä selvittävän komission johtoon. Hänen toimintaansa tehtävässä kritisoitiin sanomalla, että hän oli puolueellinen Board of Tradea ja suuria laiva-yhtiöitä kohtaan ja vähemmän kiinnostunut selvittämään turman syitä.
Seuraavana vuonna Mersey toimi SOLAS-sopimuksen luoneen kansainvälisen kokouksen puheenjohtajana. Vuosina 1914-1915 hän toimi vielä kolmen laivan – RMS "Empress of Irelandin", "Falaban" ja "RMS Lusitanian" – onnettomuustutkintalautakuntien puheenjohtajana. Viimeksi mainitussa tapauksessa Mersey on niiden joukossa, joita salaliittoteoreetikot pitävät osallisena salailuun turman oikeasta syystä. Merseyn elämäkerran kirjoittajan Hugh Mooneyn mukaan nämä epäillyt ovat vain otaksumia, mutta että "tutkinnan tulos (joka asetti turman syyn täysin Saksalle) oli epäilemättä poliittisesti motivoitunut. Mersey kohotettiin Ison-Britannian aateliskalenterissa paronista varakreiviksi vuonna 1916.
Charles C. Adams Jr.

Charles C. Adams Jr. (s. 25. elokuuta 1947 Belfast, Pohjois-Irlanti) on yhdysvaltalainen juristi, joka toimi Yhdysvaltain Suomen-suurlähettiläänä heinäkuusta 2015 tammikuuhun 2017. Häntä edelsi Bruce Oreck ja seurasi Robert Pence.
Presidentti Donald Trump erotti Adamsin tehtävistään virkaanastujaispäivänään 20.1.2017. Trump ei nimennyt tehtävään heti Adamsin seuraajaa, vaan hänen tehtäviään hoiti suurlähetystön ylin virkamies Donna Welton Pencen nimitykseen saakka.
Adams syntyi Belfastissa isänsä ollessa siellä diplomaattisella komennuksella. Lisäksi hän on asunut ja opiskellut muun muassa Ranskassa, Saksassa, Marokossa ja Senegalissa. Adams puhuu englannin lisäksi saksaa, ranskaa ja swahilia, jota hän oppi toimiessaan 1970-luvun alussa vapaaehtoisena Yhdysvaltojen Rauhanjoukoissa Keniassa.
Adams oli mukana Barack Obaman ensimmäisessä presidentinvaalikampanjassa vuonna 2008. Hän toimi myös Obaman uudelleenvalintakampanjassa ulkoamerikkalaisten kampanja-avustustyön päällikkönä. Juristina Adams on erikoistunut kansainväliseen välimiesoikeuteen eli kiistakysymysten sovitteluun ilman oikeuskäsittelyä. Hän työskenteli vuodesta 1987 aina suurlähettilääksi nimittämiseensä asti johtotehtävissä suuressa kansainvälisessä Akin Gump Strauss Hauer &amp; Feld -lakitoimistossa Genevessä, Sveitsissä. Hän on kuulunut myös kansainvälisen ihmiskaupan vastaisen End Human Trafficking Now -järjestön hallitukseen. Presidentti Obama nimitti Adamsin suurlähettilääksi Helsinkiin kesällä 2014, mutta puoluekiistojen vuoksi Yhdysvaltain senaatti vahvisti nimityksen vasta kesäkuussa 2015.
Adams on asunut Genevessä vuodesta 1987. Hänen puolisonsa on serbialais-makedonialainen Vera Adams, joka on myös juristi. Pariskunnan kotikieli on ranska. Heillä on yksi tytär. Adamsilla on myös yksi poika aiemmasta avioliitostaan suomalaistaustaisen naisen kanssa. Adams vieraili Suomessa ensimmäistä kertaa kesällä 1975, jolloin hän kävi tapaamassa vaimonsa sukulaisia.
Maxim-Gorki-Theater

Maxim-Gorki-Theater on Berliinissä toimiva teatteri. Se sijaitsee Dorotheenstadtin alueella aivan kaupungin keskustassa, Neue Wachen ja pienen kastanjapuistikon takana. Se on 440-paikkaisena pienin Berliinin valtionteattereista.
Karl Friedrich Schinkelin suunnittelema teatterirakennus valmistui vuosina 1825–1827. Se tehtiin alkujaan vuonna 1791 perustetun maineikkaan Berliinin lauluakatemian konserttitaloksi. Rakennus on siten myös Berliinin vanhin konserttitalo. Aloitteen rakentamiseen teki lauluakatemian tuolloinen johtaja Carl Friedrich Zelter. Lauluakatemian talossa järjestettiin muun muassa Johann Sebastian Bachin "Matteus-passion" kuuluisa uusi ensiesitys vuonna 1829, ja siellä on pidetty myös monia merkittäviä kulttuuritapahtumia. Salissa ovat esiintyneet monet tunnetut säveltäjät ja muusikot. Myös Jean Sibelius johti siellä omien teostensa konsertteja. Vuoden 1848 vallankumouksen aikana Preussin perustuslakiasäätävä kansalliskokous piti istuntojaan talossa.
Konserttitalo vaurioitui toisessa maailmansodassa mutta kunnostettiin pian. Vuodesta 1947 se toimi viereen perustetun Neuvostoliiton kulttuurikeskuksen (nyk. Palais am Festungsgraben) näyttämönä. Vuonna 1952 teatteri nimettiin neuvostoliittolaisen näytelmäkirjailijan Maksim Gorkin mukaan.
Nykyään Maxim-Gorki-Theater on erikoistunut nykykirjailijoiden näytelmiin. Gorkin näytelmiä ei enää esitetä.
Duran Duran (kappale)

"Duran Duran" on kappale Jenni Vartiaisen toiselta, "Seili"-nimiseltä studioalbumilta. Se julkaistiin albumin neljäntenä singlenä joulukuussa 2010. Kappaleen on säveltänyt ja sanoittanut Teemu Brunila.
"Duran Duran" menestyi kaupallisesti hyvin; se sijoittui kymmenenneksi niin single- kuin latauslistalla. Kappaletta on myyty kultalevyyn oikeuttava määrä eli yli 5 000 kappaletta. "Duran Duran" oli vuonna 2011 kaupallisten radioiden soitetuin kappale, ja kaikki esityspaikat huomioiden se oli vuoden toiseksi soitetuin kappale häviten Vartiaisen kappaleelle "Missä muruseni on".
Berliinin messualue

Berliinin messualue () on suuri messualue Berliinin keskustan länsipuolella Westendin kaupunginosassa. Sitä käyttää "Messe Berlin" -niminen organisaatio. Berliinin messualueella järjestettäviä suuria messuja ovat muun muassa Internationale Grüne Woche (IGW), Internationale Funkausstellung Berlin (IFA), Internationale Tourismus-Börse (ITB), elokuvatapahtuma Venus Berlin, InnoTrans ja musiikkitapahtuma Popkomm.
Messualueen vanhin rakennus on vuosina 1924–1926 radiomastoksi rakennettu Funkturm, joka nykyisin toimii pääasiassa maamerkkinä ja näkötornina. Arkkitehdit Martin Wagner ja Hans Poelzig laativat vuonna 1928 messualueelle suuren kokonaissuunnitelman, joka tosin ei toteutunut. Sen sijaan aluetta alettiin rakentaa 1930-luvulla Richard Ermischin piirustusten mukaan. Vuonna 1924 suurta radionäyttelyä varten alueen ensimmäiseksi messurakennukseksi rakennettu Haus der Funkindustrie tuhoutui vuonna 1935 tulipalossa, ja sen tilalle rakennettiin Ermischin suunnittelema uusi messukeskus. Rakennukset valmistuivat vuosina 1935–1937. Päärakennus on Masurenallee-kadun varrella Funkturmin vieressä. Kansallissosialistien edustusarkkitehtuuria edustavaan mahtipontiseen rakennukseen kuuluu edelleen alueen sisäänkäyntinä toimiva 35 metriä korkea vastaanottohalli ja 100 metrin pituiset siipirakennukset. Vuonna 1935 rakennettiin myös läheinen Deutschlandhalle.
Messualueen rakennukset kärsivät pahoja vaurioita toisessa maailmansodassa, mutta uudelleenrakennustyöt käynnistettiin jo 1946. Vastapainoksi natsiajan monumentaalirakennuksille alueen eteläpäähän rakennettiin vuonna 1950 lasinen näyttelyhalli George-Marshall-Haus. Vuonna 1957 valmistui Palais am Funkturm ja sodassa tuhoutunut Deutschlandhalle rakennettiin uudelleen. 1970-luvulla rakennettiin vielä kuusi uutta näyttelyhallia.
Messualueeseen liittyy myös vuonna 1979 valmistunut Euroopan suurin kongressikeskus ICC Berlin. Funkturmia vastapäätä on vuosina 1929–1931 rakennettu vanha radiotalo Haus des Rundfunks.
Amrelin piirikunta

Amrelin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Junagadhin ja Gir Somnathin piirikuntiin, pohjoisesta Rajkotin piirikuntaan, idästä Botadin ja Bavnagarin piirikuntiin ja etelästä Khambatinlahteen.
Piirikunnassa oli vuoden 2011 väestönlaskennassa 1 514 190 asukasta.
Anandin piirikunta

Anandin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Ahmedabadin piirikuntaan, pohjoisesta Khedan piirikuntaan, idästä Vadodaran piirikuntaan ja etelästä Bharuchin piirikuntaan ja Khambatinlahteen.
Piirikunnassa oli vuoden 2011 väestönlaskennassa 2 092 745 asukasta.
Banaskanthan piirikunta

Banaskanthan piirikunta (, ) on yksi Intian Gujaratin osavaltion 33 piirikunnasta. Piirikunta rajautuu etelästä Patanin, Mehsanan ja Sabarkanthan piirikuntiin, pohjoisesta Rajasthanin osavaltioon ja lännestä Kutchin piirikuntaan.
Piirikunnassa oli vuoden 2011 väestönlaskennassa 3 120 506 asukasta.
Bharuchin piirikunta

Bharuchin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Khambatinlahteen, pohjoisesta Anandin piirikuntaan, idästä Vadodaran ja Narmadan piirikuntiin ja etelästä Suratin piirikuntaan.
Piirikunnassa oli vuoden 2011 väestönlaskennassa 1 551 019 asukasta.
Bhavnagarin piirikunta

Bhavnagarin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Amrelin ja Botadin piirikuntiin, pohjoisesta Ahmedabadin piirikuntaan ja etelästä ja lännestä Khambatinlahteen.
Piirikunnassa oli vuoden 2011 väestönlaskennassa 2 880 365 asukasta.
Dahodin piirikunta

Dahodin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Panchmahalin ja Mahisagarin piirikuntiin, etelästä Chhota Udaipurin piirikuntaan ja idästä Rajasthaniin ja Madhya Pradeshiin.
Piirikunnassa oli vuoden 2011 väestönlaskennassa 2 127 086 asukasta.
Dangin piirikunta

Dangin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu Tapin ja Navsarin piirikuntiin sekä Maharashtran osavaltioon.
Piirikunnassa oli vuoden 2011 väestönlaskennassa 228 291 asukasta.
Gandhinagarin piirikunta

Gandhinagarin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu pohjoisesta Mehsanan, Sabarkanthan ja Aravallin piirikuntiin ja etelästä Ahmedabadin ja Khedan piirikuntiin.
Piirikunnassa oli vuoden 2011 väestönlaskennassa 1 391 753 asukasta.
ICC Berlin

Internationales Congress Centrum (ICC) Berlin on Berliinin Westendissä sijaitseva kongressikeskus, joka on yksi maailman suurimmista. Rakennus sijaitsee Messedamm-kadun ja Stadtring-moottoritien välissä, aivan Berliinin messualueen ja Funkturmin vierellä. Kadun yli kulkeva kävelysilta yhdistää ICC-keskuksen vanhaan messualueeseen.
Ralf Schülerin ja Ursulina Schüler-Witten suunnittelema keskus rakennettiin vuosina 1974–1979 silloiseen Länsi-Berliiniin ja se oli Berliinin sodanjälkeisen ajan suurin yksittäinen rakennusprojekti ennen 1990-lukua. Se on myös Saksan suurin kongressikeskus. Rakennuksen pituus on 320 metriä ja tilavuus on 800 000 m³. Siinä on yhteensä 80 kokoushuonetta ja -salia, joista suurimpaan mahtuu 5 000 ihmistä. Myös rakennuksen teknologiahenkinen arkkitehtuuri on huomiota herättävää. Keskuksen erikoisuuksiin kuuluu se, että autoliikenne ohjataan rakennuksen sisään. Keskus on ollut taloudellisesti tappiollinen ja sen purkamisestakin on keskusteltu, mutta Berliinin kaupunki on tehnyt päätöksen sen säilyttämisestä.
Rakennus on toiminut taustana monessa elokuvassa.
Jamnagarin piirikunta

Jamnagarin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu etelästä Porbandarin piirikuntaan, lännestä Devbhoomi Dwarkan piirikuntaan, pohjoisesta Kutchinlahteen ja idästä Morbin ja Rajkotin piirikuntiin.
Piirikunnassa oli vuoden 2011 väestönlaskennassa 2 160 119 asukasta.
Piirikunnassa sijaitsee Sikkan satama, joka palvelee Reliance Industriesin valtavaa, maailman suurinta öljynjalostamoa Reliance Jamnagar SEZ -erityistalousalueella ja Bharat Petroleumin tarpeita.
Junagadhin piirikunta

Junagadhin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu pohjoisesta Porbandarin ja Rajkotin piirikuntiin, idästä Amrelin piirikuntaan, etelästä Gir-Somnathin piirikuntaan ja lännestä Arabianmereen.
Piirikunnassa oli vuoden 2011 väestönlaskennassa 2 743 082 asukasta.
Khedan piirikunta

Khedan piirikunta (, ) on yksi Intian Gujaratin osavaltion 33 piirikunnasta. Piirikunta rajautuu pohjoisesta Ahmedabadin, Gandhinagarin ja Aravallin piirikuntiin, idästä Panchmahalin piirikuntaan ja etelästä Anandin ja Vadodaran piirikuntiin.
Piirikunnassa oli vuoden 2011 väestönlaskennassa 2 299 885 asukasta.
Swern-hapetus

Swern-hapetus on kemiallinen reaktio, jossa alkoholi hapetetaan dimetyylisulfoksidin ja oksalyylikloridin avulla emäksisissä olosuhteissa. Primäärisistä alkoholeista muodostuu aldehydejä ja sekundääriset alkoholit hapettuvat ketoneiksi. Swern-hapetus on yksi käytetyimpiä ja synteettisesti hyödyllisimpiä alkoholien hapetusmenetelmiä. Swern-hapetus on nimetty kehittäjänsä yhdysvaltalaisen Daniel Swernin mukaan, joka julkaisi reaktion ensimmäistä kertaa vuonna 1978.
Reagenssit ja mekanismi.
Swern-hapetukset soveltuvat erityisesti allyylisille alkoholeille ja primääriset alkoholit hapettuvat aldehydeiksi ja sekundääriset alkoholit hapettuvat ketoneiksi. Swern-hapetuksen ensimmäisessä vaiheessa muodostuu varsinainen hapettava reagenssi. Dimetyylisulfoksidin nukleofiilinen happiatomi reagoi toisen oksalyylikloridin elektrofiilisen karbonyyliryhmän kanssa, jolloin muodostuu additiotuote ja kloridi-ioni poistuu lähtevänä ryhmänä. Tämän jälkeen kloridi-ioni reagoi muodostuvan välituotteen rikkiatomin ja välituote hajoaa muodostaen dimetyylikloorisulfoniumionin, hiilimonoksidia ja hiilidioksidia.
Dimetyylikloorisulfoniumioni toimii hapettimena ja reagoi alkoholin kanssa muodostaen uuden sulfoniumionin. Tästä sulfoniumionista emäs kuten trietyyliamiini poistaa protonin rikkiin liittyneenstä metyyliryhmästä muodostaen ylidin. Tämä ylidi hajoaa muodostaen karbonyyliyhdisteen ja dimetyylisulfidia.
Oksalyylikloridi on myrkyllistä, joten Swern-hapetuksesta tunnetaan muita versioita, joissa käytetään oksalyylikloridin tilalla esimerkiksi joko disykloheksyylikarbodi-imidiä, jolloin puhutaan Pfitzner–Moffatt-hapetuksesta, trifluorietikkahappoanhydridiä, etikkahappoanhydridiä tai fosforipentoksidia.
Mehsanan piirikunta

Mehsanan piirikunta (, ) on yksi Intian Gujaratin osavaltion 33 piirikunnasta. Piirikunta rajautuu pohjoisesta Patanin ja Banaskanthan piirikuntiin, idästä Sabarkanthan piirikuntaan ja etelästä Surendranagarin, Ahmedabadin ja Gandhinagarin piirikuntiin.
Piirikunnassa oli vuoden 2011 väestönlaskennassa 2 035 064 asukasta.
Narmadan piirikunta

Narmadan piirikunta (, ) on yksi Intian Gujaratin osavaltion 33 piirikunnasta. Piirikunta rajautuu etelästä Suratin ja Tapin piirikuntiin, lännestä Bharuchin piirikuntaan, pohjoisesta Vadodaran ja Chhota Udaipurin piirikuntiin ja idästä Maharashtran osavaltioon.
Piirikunnassa oli vuoden 2011 väestönlaskennassa 590 297 asukasta.
Navsarin piirikunta

Navsarin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu pohjoisesta Suratin ja Tapin piirikuntiin, idästä Dangin piirikuntaan ja Maharashtraan, etelästä Valsadin piirikuntaan ja lännestä Khambatinlahteen.
Piirikunnassa oli vuoden 2011 väestönlaskennassa 1 329 672 asukasta.
Panchmahalin piirikunta

Panchmahalin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Khedan ja Vadodaran piirikuntiin, pohjoisesta Mahisagarin piirikuntaan, idästä Dahodin piirikuntaan ja etelästä Chhota Udaipurin piirikuntaan.
Piirikunnassa oli vuoden 2011 väestönlaskennassa 2 390 776 asukasta.
Patanin piirikunta

Patanin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Kutchin piirikuntaan, pohjoisesta Banaskanthan piirikuntaan, lännestä Mehsanan piirikuntaan ja etelästä Ahmedabadin ja Surendranagarin piirikuntiin.
Piirikunnassa oli vuoden 2011 väestönlaskennassa 1 343 734 asukasta.
Porbandarin piirikunta

Porbandarin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu pohjoisesta Devbhoomi Dwarkan ja Jamnagarin piirikuntiin, idästä Rajkotin ja Junagadhin piirikuntiin ja lounaasta Arabianmereen.
Piirikunnassa oli vuoden 2011 väestönlaskennassa 585 449 asukasta.
Rajkotin piirikunta

Rajkotin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Jamnagarin piirikuntaan, pohjoisesta Morbin ja Surendranagarin piirikuntiin, idästä Botadin piirikuntaan ja etelästä Amrelin, Junagadhin ja Porbandarin piirikuntiin.
Piirikunnassa oli vuoden 2011 väestönlaskennassa 3 804 558 asukasta.
Sabarkanthan piirikunta

Sabarkanthan piirikunta (, ) on yksi Intian Gujaratin osavaltion 33 piirikunnasta. Piirikunta rajautuu etelästä Gandhinagarin piirikuntaan, lännestä Mehsanan ja Banaskanthan piirikuntiin, pohjoisesta Rajasthaniin ja idästä Aravallin piirikuntaan.
Piirikunnassa oli vuoden 2011 väestönlaskennassa 2 428 589 asukasta.
Suratin piirikunta

Suratin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu pohjoisesta Bharuchin ja Narmadan piirikuntiin, idästä Tapin piirikuntaan, etelästä Navsarin piirikuntaan ja lännestä Khambatinlahteen.
Piirikunnassa oli vuoden 2011 väestönlaskennassa 6 081 322 asukasta.
Anhalter Bahnhof

Anhalter Bahnhof oli ennen toista maailmansotaa Berliinin suurin ja vilkasliikenteisin rautatieasema. Se sijaitsi jonkin matkaa Potsdamer Platzilta kaakkoon.
Anhalter Bahnhof oli Berliinistä etelään Saksin suuntaan johtaneen rautatien pääteasema. Rata tunnettiin Berliini–Anhalt-ratana. Ensimmäinen asema rakennettiin silloisten Hallesches Torin ja Potsdamer Torin puolivälissä sijainneelle paikalle vuosina 1839–1841. Uusi, huomattavasti suurempi asema rakennettiin edellisen tilalle vuosina 1876–1880 arkkitehti Franz Schwechtenin suunnittelemana. Suuri valurautaisilla ja lasisilla rakenteilla katettu asemahalli tehtiin englantilaisia teollisuusrakennuksia esikuvina käyttäen, ja asemalla oli myös upeita edustustiloja. Berliiniin saapuneet valtiovieraat otettiin vastaan tällä asemalla ja sen läheisyyteen rakennettiin suuria hotelleja. Keisarillisella hovilla oli asemalla oma odotushuone. Asemahallin pituus oli 170 metriä ja leveys 60 metriä.
Asema vaurioitui pahoin toisessa maailmansodassa, mutta avattiin uudelleen liikenteelle vuonna 1946. Se kuitenkin jouduttiin sulkemaan vuonna 1952, koska Itä-Saksan viranomaiset ohjasivat Saksista Berliiniin tulevan junaliikenteen pois Länsi-Berliinin puolelle jääneeltä asemalta, eikä entiselle suurasemalle siten jäänyt paljoakaan käyttöä. Pääosa rakennuksesta purettiin vuosina 1959–1961. Sisäänkäyntiportiikki ja pieni osa raunioitunutta julkisivua päätettiin säilyttää muistona rakennuksesta ja ne ovat edelleen olemassa.
Rautatieaseman yhteyteen avattiin vuonna 1939 S-Bahn-asema, joka on edelleen käytössä ja käyttää samaa nimeä.
Surendranagarin piirikunta

Surendranagarin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu pohjoisesta Kutchin ja Patanin piirikuntiin, idästä Ahmedabadin piirikuntaan, etelästä Botadin ja Rajkotin piirikuntiin ja lännestä Morbin piirikuntaan.
Piirikunnassa oli vuoden 2011 väestönlaskennassa 1 756 268 asukasta.
Tapin piirikunta

Tapin piirikunta () on yksi Intian Gujaratin osavaltion 33 piirikunnasta. Piirikunta rajautuu lännestä Suratin piirikuntaan, pohjoisesta Narmadan piirikuntaan, idästä Maharashtraan ja etelästä Dangin ja Navsarin piirikuntiin.
Piirikunnassa oli vuoden 2011 väestönlaskennassa 807 022 asukasta.
Valsadin piirikunta

Valsadin piirikunta (, ) on yksi Intian Gujaratin osavaltion 33 piirikunnasta. Piirikunta rajautuu lännestä Khambatinlahteen, pohjoisesta Navsarin piirikuntaan ja kaakosta Maharashtraan osavaltioon ja Dadra ja Nagar Haveli ja Daman ja Diun territorioon, johon kuuluva Daman on enklaavi Valsadin piirikunnan sisällä.
Piirikunnassa oli vuoden 2011 väestönlaskennassa 1 705 678 asukasta.
Abraham Pietikäinen

Abraham Pietikäinen (29. tammikuuta 1848 Kiuruvesi – 25. maaliskuuta 1911 Sortavala) oli suomalainen opettaja ja lastenkirjailija.
Pietikäinen kävi Jyväskylän seminaarin vuosina 1866–1870. Syksyllä 1970 hän aloitti Lohjan Nummen poikakansakoulun opettajana ollen tässä toimessa 12 vuotta. Pietikäinen avioitui vuonna 1974 Uskelan kirkkoherran tyttären Ida Landzettin kanssa, joka toimi tyttökansakoulun opettajana Lohjalla. Vuonna 1880 Pietikäinen teki opintomatkan Ruotsiin tutustuen sikäläisiin kouluoloihin. Vuodesta 1885 hän toimi Kymölän (Sortavalan) opettajaseminaarin poikaharjoituskoulun yliopettajana.
Vapauttava kasvatus

Vapauttava kasvatus () on bell hooksin vuonna 1994 ilmestynyt kirjoituskokoelma. Tekstien aiheena on transgressiivinen opetus, joka hooksille on ennen muuta rotu-, seksuaali- ja luokkarajojen ylittämistä yhdessä oppimalla ja opiskelijat tiedon tuottamiseen osallistamalla. Teos ilmestyi suomeksi vuonna 2007 Kansanvalistusseuran kustantamana. Kirjan on toimittanut Marjo Vuorikoski, ja suomentanut Jyrki Vainonen.
Neue Synagoge

Neue Synagoge () on Berliinin Oranienburger Strassella sijaitseva juutalainen synagoga, jota pidetään arkkitehtonisesti ja kaupunkikuvallisesti merkittävänä.
Uusmaurilaista tyyliä edustava kultakupolinen synagoga rakennettiin vuosina 1859–1866. Sen suunnitteli alkujaan arkkitehti Eduard Knoblauch ja työn saattoi päätökseen Friedrich August Stüler. Knoblauchin on arveltu käyttäneen arkkitehtuurin esikuvana varsinkin Alhambran linnaa Granadassa. Valmistuessaan rakennus oli Saksan suurin synagoga. Berliinin juutalainen seurakunta olikin tuolloin Saksan suurin ja monet pääkaupungin juutalaisista asuivat nimenomaan ympäröivässä Spandaun esikaupungissa. Synagogan avajaisseremoniaan osallistuivat muun muassa Preussin pääministeri Otto von Bismarck ja kruununprinssi vaimoineen. Päärukoushuoneessa oli alkujaan 3000 paikkaa.
Kristalliyönä 9.–10. marraskuuta 1938 Neue Synagoge pelastui hyökkäykseltä ja tuhopoltolta, koska Wilhelm Krützfeld -niminen poliisi asettui turvaamaan sitä sillä perusteella, että kyseessä oli suojeltu rakennus. Synagoga kuitenkin tuhoutui suurelta osin toisen maailmansodan pommituksissa vuonna 1943. Päärukoushuoneen jäännökset purettiin vuonna 1958, minkä jälkeen rakennuksesta jäi pystyyn vain julkisivu. Se julistettiin vuonna 1966 sodan ja fasismin vastaiseksi muistomerkiksi. Synagogan jälleenrakennus aloitettiin vuonna 1988 DDR:n valtion tuella. Puoluejohtaja Erich Honeckerin tarkoituksena oli ilmeisesti saada itselleen suosiota Yhdysvalloissa tukemalla näkyvästi synagogan restaurointihanketta, mutta hän kukistui ennen sen valmistumista. Rakennus avattiin uudelleen toukokuussa 1995. Suurta päärukoushuonetta ei rakennettu uudelleen ja sen paikalla on nykyisin vain valkoisella merkitty sorakenttä, josta rakennukset alkuperäiset mittasuhteet voi nähdä.
Rakennuksessa toimii nykyisin Centrum Judaicum, joka käsittää rukoushuoneen, seurakuntatalon, muistohuoneen ja museon. Synagogan seinässä on poliisi Krützfeldille omistettu muistolaatta.
Luettelo jääkiekon Ruotsin mestareista

Division I (1952–1975).
"Kursivoituna kirjoitettu sarjamuotoisten kausien toiseksi sijoittunut."
Suomen Ekonomien kirjallisuuspalkinto

Suomen Ekonomien Bisneskirja -palkinto jaetaan kahden vuoden välein parhaalle suomalaiselle bisneskirjalle. Suomen Ekonomien myöntämä kirjallisuuspalkinto on tunnustus laadukkaalle ja ajankohtaiselle teokselle, joka edustaa kauppatieteellisten tutkintojen osaamis- ja tutkimusalueita. Se on myös ainut bisneskirjapalkinto Suomessa. Palkintosumma on 30 000 euroa, ja se jaetaan apurahana Kaupallisten ja teknillisten tieteiden tukisäätiön (Kaute) SEFE-erikoisrahastosta.
Vuoteen 2008 asti palkinnon nimi oli "Pro Oeconomia".
Palkinnonsaajat.
Lähde
Belgian Football League

Belgian Football League eli "BFL" on amerikkalaisen jalkapallon pääsarja Belgiassa. Sarja muodostuu kahdesta erillisestä konferessista, "Flemish American Football League" ja "Ligue Francophone de Football Americain de Belgique", joiden kolme parasta pelaavat pudotuspelit. Sarjan mestaruusottelu on nimeltään Belgian Bowl.
Sarja on perustettu vuonna 1987. Ensimmäinen Belgian Bowl järjestettiin vuonna 1995.
Friedrichswerderin kirkko

Friedrichswerderin kirkko on Karl Friedrich Schinkelin suunnittelema kirkkorakennus Berliinin keskustassa. Se sijaitsee Werderstrasse-kadun varrella vain kivenheiton päässä Unter den Linden -puistokadusta ja Spreejoesta. Rakennus toimii nykyään saksalaista kuvanveistoa esittelevänä museona.
Vuosina 1824–1830 rakennettu kirkko on saksalaisen uusgotiikan pääteos ja Schinkelin ensimmäinen työ, joka on rakennettu kokonaan rappaamattomasta tiilestä. Schinkelin tavanomaisesta tyylistä poiketen siinä ei ole havaittavissa lainkaan vaikutteita antiikin arkkitehtuurista. Sen sijaan hän käytti esikuvinaan Englannin yliopistojen kappeleita. Schinkelin siirtyminen tiileen merkitsi saksalaisen rakennusperinteen elvyttämistä ja myöhemmin monet Berliinin 1800-luvun kirkoista rakennettiin samalla tyylillä.
Kirkon nimi tulee ympäröivästä Friedrichswerderin alueesta, joka oli alkujaan Spreeinselin ja mantereen välissä sijainnut kapea saari, vaikka nykyään kuuluukin mantereeseen. Se sai nimensä Brandenburgin vaaliruhtinas Fredrik Vilhemiltä, jonka määräyksestä kaupunkia laajennettiin alueelle vuodesta 1660 alkaen.
Kirkko vaurioitui toisessa maailmansodassa. Se kunnostettiin vuosina 1982–1987 ja muutettiin veistotaiteen museoksi, jossa on esillä 1800-luvun saksalaisten kuvanveistäjien kuten Johann Gottfried Schadowin, Christian Daniel Rauchin ja Emil Wolffin töitä. Lisäksi siellä on 1700-luvun lopun ja 1800-luvun alkupuolen merkittävien saksalaisten ajattelijoiden rintakuvia. Kirkon parvella on Schinkelin elämää ja tuotantoa esittelevä näyttely.
BTR-70

BTR-70 on neuvostoliittolainen kahdeksanpyöräinen miehistönkuljetuspanssariajoneuvo (, "bronetransportjor"; lyhenne BTR). Ajoneuvo kehitettiin alun perin 1960-luvun lopulla. BTR-70 otettiin palveluskäyttöön Neuvostoliitossa vuonna 1972 ja sitä vietiin Varsovan liiton maihin sekä muihin Neuvostoliiton liittolaisiin. BTR-70 on hyvin samantapainen BTR-60PB:n kanssa. Eroavaisuuksiin kuuluvat raskaampi panssarointi sekä kestävämmät renkaat. BTR-70:ssä on myös tehokkaampi moottori. BTR-70 on edelleen yli 20 valtion käytössä.
Kuten edeltäjänsä BTR-70 on uintikykyinen ilman suurempia valmisteluja. Vedessä BTR-70 liikkuu vesisuihkupropulsion avulla. Aseistuksena on raskas 14,5 mm:n KPVT-konekivääri, jolle on 500 ammusta, sekä 7,62 mm:n konekivääri, johon on 2 000 ammusta.
Taistelua BTR-70 on nähnyt Afganistanin sodassa sekä useissa pienemmissä konflikteissa Itä-Euroopassa. Kylmän sodan jälkeen BTR-70:iä käytettiin YK:n operaatioissa Jugoslavian hajoamissodissa. 
Ukrainan asevoimat on ollut Venäjän jälkeen toisiksi suurin BTR-70-vaunujen käyttäjä. Neuvostoliiton hajoamisen jälkeen sillä oli niitä varastossa 1600, sittemmin luku oli 1026 ja vuonna 2022 ennen Venäjän täysimittaista suurhyökkäystä Ukrainaan oli maalla ajoneuvoja 215 kappaletta. Sotateollisuustuotteiden suurena vientimaana Ukraina myi paljon BTR-70-ajoneuvoja ulkomaille. Esimerkiksi vuosina 2005-2010 Ukraina oli maailman suurin miehistönkuljetusvaunujen vientimaa ja se myi ulkomaille 180 BTR-70 ajoneuvoa, joista Azerbaidžanille meni 132 ja Georgialle 30.
Ukraina on päivittänyt ajoneuvosta neljä versiota: BTR-70D, BTR-70M, BTR-70SM ja BTR-70DI (BTR-7), joka on eniten nykyaikaistettu ja tehty enemmän Nato-vastaavaksi. Helmikuusta 2022 lähtien Ukraina on menettänyt todennetusti ainakin 25 BTR-70-vaunua, seitsemän BTR-70M-vaunua ja 26 BTR-7-vaunua. Ennen helmikuuta 2022 BTR-70 oli käytössä Donbasin sodassa, jossa Ukraina menetti niitä venäläisille muutaman.
Sophienkirche (Berliini)

Sophienkirche on evankelinen kirkko Berliinin keskustassa. Se sijaitsee Mitten kaupunginosassa Grosse Hamburger Strassen ja Sophienstrassen väliin jäävässä korttelissa.
Kirkko on alun perin Preussin kuningas Fredrik I:n vaimon, kuningatar Sophie Luisen lahjoitus Spandaun esikaupungin asukkaille vuodelta 1712. Friedrich Graelin suunnittelema torni lisättiin 1732–1734 kuninkaan lahjoitettua varat. Se on nykyään Berliinin ainoa säilynyt barokkityylinen kirkontorni. Tornissa on kaksi päällekkäistä kirkonkelloille varattua kerrosta. Kirkon sisätilat uudistettiin vuonna 1892 uusbarokkisiksi ja sen molemmin puolin rakennettiin vuonna 1905 samantyyliset asuintalot. Sophienstrasse on muutenkin Berliinin keskustan parhaiten säilyneitä katuja, ja siellä on useita 1700- ja 1800-luvun asuintaloja.
Sophienkirchen pienelle kirkkomaalle on haudattu monia Saksan historian merkkihenkilöitä, kuten kuoronjohtaja Carl Friedrich Zelter, historiantutkija Leopold von Ranke sekä Saksan ensimmäisiin naiskirjailijoihin kuulunut Anna Louisa Karsch.
Jonathan M. Shiff

Jonathan M. Shiff on australialainen nuorten televisiosarjojen ohjaaja, tuottaja ja käsikirjoittaja. Hänet on tehnyt tunnetuksi mm. - nuorten fantasiadraamasarjan tuotto ja käsikirjoitus. M. Shiff perusti yrityksensä vuonna 1988 (Jonathan M. Shiff productions), kun hän oli jättänyt työnsä asianajajana. Ensimmäinen sarja näytettiin 1989-1999 välisenä aikana, "Search for the World's Most Secret Animals". 
M. Shiff on tuottanut mm. seuraavanlaisia sarjoja; , Makon merenneidot ja Ocean Girl.
Romanisches Café

Romanisches Café oli Berliinin nykyisen Breitscheidplatzin luona ennen toista maailmansotaa sijainnut kahvila, joka tunnettiin kirjailijoiden, taiteilijoiden ja kulttuuripersoonallisuuksien kohtaamispaikkana.
Romanisches Café sijaitsi Kurfürstendammilla Keisari Vilhelmin muistokirkkoa vastapäätä olleessa Franz Schwechtenin suunnittelemassa rakennuksessa, joka oli suunnilleen nykyisen Europa-Centerin kohdalla. Nimi (”Romaaninen kahvila”) viittasi talon ja muiden läheisten rakennusten uusromaaniseen tyyliin. Romanisches Cafén perusti kauppias Bruno Fiering vuonna 1916 vuonna 1899 valmistuneeseen rakennukseen.
Kahvila oli aluksi poliitikkojen ja liikemiesten suosiossa, mutta Weimarin tasavallan aikana siitä tuli kuuluisa kirjailijoiden ja taiteilijoiden kohtauspaikka, mikä rooli oli aiemmin kuulunut läheiselle Café des Westensille. Romanisches Cafén asiakkaisiin kuuluivat 1920-luvulla muun muassa teatteriohjaaja Max Reinhardt, kriitikko Alfred Kerr, laulaja Claire Waldoff, taidemaalarit Otto Dix ja George Grosz, kirjailijat Bertolt Brecht, Alfred Döblin, Erich Kästner, Irmgard Keun, Leonhard Frank ja Rudolf Leonhard, säveltäjä Hanns Eisler, satiirikko Kurt Tucholsky, tanssija Anita Berber sekä runoilija Else Lasker-Schüler. Kahvilassa vierailivat myös taiteilijoita etsineet tunnetut galleristit ja kirjailijoita etsineet kustantajat. Elokuvaohjaaja Billy Wilderin on sanottu laatineen ensimmäisen elokuvansa käsikirjoituksen Romanisches Cafén terassilla.
Monet Romanisches Cafén tunnetuista asiakkaista olivat vasemmistoälyköitä. Kahvila menetti tunnetuimmat asiakkaansa natsien noustua valtaan Saksassa vuonna 1933. Rakennus tuhoutui toisessa maailmansodassa. Se tuhoutui täydellisesti marraskuun 1943 pommituksissa.
CCTV-2

CCTV-2 on kiinalaisen CCTV:n julkinen televisiokanava. Kanavan ohjelmat keskittyvät talouteen ja palveluihin.
Ohjelmisto.
Aiheet, joista suurin osa kanavan ohjelmistosta koostuu:
Vadodaran piirikunta

Vadodaran piirikunta (, ) on yksi Intian Gujaratin osavaltion 33 piirikunnasta. Piirikunta rajautuu idästä Panchmahalin, Chhota Udaipurin ja Narmadan piirikuntiin, lounaasta Bharuchin piirikuntaan ja luoteesta Anandin ja Khedan piirikuntiin.
Piirikunnassa oli vuoden 2011 väestönlaskennassa 4 165 626 asukasta.
Mat Madiro

Mathew Madiro (s. 30. syyskuuta 1991) on yhdysvaltalainen metallimusiikin rumpali. Hän on soittanut metalcore-yhtye Triviumissa vuosina 2014–2015. Madiro on työskennellyt aiemmin yhtyeen rumputeknikkona.
Aravallin piirikunta

Aravallin piirikunta () on yksi Intian Gujaratin osavaltion 33 piirikunnasta. Piirikunta rajautuu lännestä Sabarkanthan ja Gandhinagarin piirikuntiin, etelästä Khedan piirikuntaan, idästä Mahisagarin piirikuntaan ja pohjoisesta Rajasthanin osavaltioon.
Aravallista tuli oma piirikuntansa elokuussa 2013. Ennen sitä alue oli osa Sabarkanthan piirikuntaa.
Invalidenfriedhof

Invalidenfriedhof on vanha, pienehkö sotilashautausmaa Berliinin keskustassa. Se sijaitsee Berliini–Spandau-kanavan itärannalla, lähellä Invalidenstrasse-katua, Invalidenpark-puistoa ja entistä Invalidenhaus-veteraanisairaalaa.
Historia.
Hautausmaan perusti Preussin kuningas Fredrik Suuri vuonna 1748 viimeiseksi leposijaksi samassa yhteydessä perustamansa Invalidenhausin asukkaille, jotka olivat Itävallan perimyssodan veteraaneja. Myöhemmin hautausmaalle haudattiin monia tunnettuja Preussin sotasankareita, joukossa useita kenraaleita. Varsinkin Napoleonin sotien jälkeen siitä tuli tunnettujen komentajien hautauspaikka ja eräänlainen Saksan vapaussotien muistomerkki. Erään laskelman mukaan hautausmaalle oli vuoteen 1925 mennessä haudattu ainakin 11 marsalkkaa ja kenraalieverstiä, 67 kenraalia, 104 kenraaliluutnanttia, 93 kenraalimajuria, 9 amiraalia ja 7 Preussin sotaministeriä.
Taiteellisesti merkittävin hauta on kenraali Gerhard von Scharnhorstin hautamuistomerkki vuodelta 1834. Se on marmorinen sarkofagi, jonka päällä lepää leijonaa esittävä pronssipatsas. Itse muistomerkin suunnitteli arkkitehti Karl Friedrich Schinkel, leijonapatsaan veisti Christian Rauch ja marmorireliefit teki Friedrich Tieck. Invalidenfriedhofiin haudattiin myös vuoden 1848 vallankumouksen yhteydessä kaatuneet sotilaat. Invalidenfriedhofiin haudattiin varsinkin 1800-luvun puolivälistä alkaen myös runsaasti siviilejä.
Invalidenfriedhof säilyi merkittävien sotilashenkilöiden hautauspaikkana aina toisen maailmansodan loppuun saakka. Se suljettiin uusilta hautauksilta vuonna 1951 ja yleisön pääsyä sinne rajoitettiin. Kylmän sodan aikana Berliinin muuri kulki kanavan rantaa pitkin aivan hautausmaan vierestä. Itä-Saksan rajavalvonnasta vastanneet viranomaiset hävittivät suurimman osan hautakivistä, jotta rajavyöhykkeelle saataisiin vapaa näkyvyys ja ampumismahdollisuus. Tämän seurauksena alkuperäisestä noin kolmesta tuhannesta hautakivestä on säilynyt nykypäiviin vain pari sataa. Erityisen paljon hautoja hävitettiin vuosina 1972–1975, jolloin rakennettiin niin sanottu Berliinin muurin neljäs vaihe. Jäljelle jääneitä hautoja on kunnostettu 1990-luvun alusta lähtien. Pätkä Berliinin muuria on säilytetty muistona hautausmaan alueella.
Botadin piirikunta

Botadin piirikunta (, on yksi Intian Gujaratin osavaltion 33 piirikunnasta. Piirikunta rajautuu idästä Ahmedabadin ja Bhavnagarin piirikuntiin, luoteesta Amrelin piirikuntaan, lännestä Rajkotin piirikuntaan ja pohjoisesta Surendranagarin piirikuntaan.
Botadista tuli oma piirikuntansa elokuussa 2013. Ennen sitä alue oli osa Bhavnagarin ja Ahmedabadin piirikuntia.
Minarelli

Minarelli on italialainen moottoripyörien moottoreiden valmistaja, jonka perustivat Vittorio Minarelli ja Franco Morini vuonna 1951. Minarelli on ollut vuodesta 2002 lähtien osa Yamaha konsernia. Vuonna 2020 Fantic Motor Group osti Minarellin Yamahalta. Minarellin moottoreita käyttävät myös muut valmistajat, kuten Rieju, Beta, HM, Peugeot ja CH
Yrityksen historia.
Minarellin perustivat Vittorio Minarelli ja Franco Morini Bolognassa nimellä Fabbrica Bolognese Motori (F.B.M.). Aluksi yritys valmisti moottoripyöriä. Vuonna 1956 Minarelli kuitenkin lopetti moottoripyörien valmistamisen ja keskittyi kaksitahtisten mopo- ja moottoripyörämoottoreiden valmistamiseen. Samana vuonna ritys jakautui ja Vittoria Minarelli perusti F.B Minarellin. Minarelli valmisti 2000m2 tehtaassa 20 työntekijän kanssa 70 moottoria päivässä. Moottoreita myytiin Italiaan, muualle Eurooppaan ja Latinalaiseen Amerikkaan.
Yritys jatkoi kasvamistaan, ja vuonna 1967 se vaihtoi nimekseen Motori Minarelli, ja perusti uuden tehtaan Lippo di Calderara di Renossa, jossa tuotettiin jopa 250 000 moottoria vuodessa. Minarelli menestyi MotoGPssä, voittaen useita valmistajien ja kilpailijoiden maailmanmestaruuksia. 1970-luvulla Minarelli asetti myös joitakin nopeuden maailmanennätyksiä joita ei ole vieläkään rikottu.
Vuonna 1990 yritys aloitti yhteistoiminnan Yamahan kanssa, ja valmisti ensimmäisen skootterimoottorinsa. Yhteistyö oli menestyksekästä ja yrityksen tuotantomäärät nousivat edellistäkin suuremmiksi ja vuonna 1995 yritys valmisti vuodessa 410 000 moottoria ja työllisti 350 henkilöä.
2000-luvulla yrityksen tulos kuitenkin laski markkinoiden muuttumisen takia, ja vuodesta 2002 lähtien Minarelli on ollut osa Yamahaa.2020 Fantic Motor S.P.A. ostiMinarellin.
Chhota Udaipurin piirikunta

Chhota Udaipurin piirikunta () on yksi Intian Gujaratin osavaltion 33 piirikunnasta. Piirikunta rajautuu etelästä Narmadan piirikuntaan, lännestä Vadodaran piirikuntaan, pohjoisesta Panchmahalin ja Dahodin piirikuntiin ja idästä Madhya Pradeshin ja Maharashtran osavaltioihin.
Chhota Udaipurista tuli oma piirikuntansa elokuussa 2013. Ennen sitä alue oli osa Vadodaran piirikuntaa.
Gir-Somnathin piirikunta

Gir-Somnathin piirikunta () on yksi Intian Gujaratin osavaltion 33 piirikunnasta. Piirikunta rajautuu pohjoisesta Junagadhin ja Amrelin piirikuntiin ja etelästä Arabianmereen. Daman ja Diun territorioon kuuluva Diun saari on Gir-Somnathin edustalla.
Gir-Somnathista tuli oma piirikuntansa elokuussa 2013. Ennen sitä alue oli osa Junagadhin piirikuntaa.
Jukebox (televisiosarja)

Jukebox on 14. marraskuuta 2014 Nelosella alkanut suomalainen musiikkiviihdeohjelma, jota juontaa Sebastian Rejman. Ohjelma perustuu uuteen formaattiin, jota Nelonen ensimmäisenä maailmassa alkaa esittämään. Sarjan kuusi ensimmäistä jaksoa esitettiin loppuvuodesta 2014, jonka jälkeen loput kuusi nauhoitettua jaksoa keväällä 2015, mutta Nelonen ei kuitenkaan jaksoja esittänyt. Nelonen esitti ensimmäisen kauden kuusi jaksoa uusintana marras-joulukuussa 2015, ja uudelleen toukokuussa 2016. Toisen kauden kuusi uutta jaksoa saivat ensiesityksen touko-kesäkuussa 2016.
Ohjelman jokaisessa jaksossa on vieraina neljä eri artistia, joille jukebox valitsee esitettävät kappaleet ja niiden tyylilajit. Studiobändiä johtaa Mikko Mäkinen. Ohjelmassa tulee esiintymään 48 artistia, muun muassa Maarit ja Janna Hurmerinta, Jari Sillanpää, Kaija Koo, Diandra, Sanni, Jesse Kaikuranta, Anna Abreu, Arttu Wiskari, Suvi Teräsniska, Kasmir ja Samae Koskinen.
Aiheesta muualla.
Jukebox facebook-sivut
Devbhoomi Dwarkan piirikunta

Devbhoomi Dwarkan piirikunta () on yksi Intian Gujaratin osavaltion 33 piirikunnasta. Piirikunta rajautuu lännestä Jamnagarin piirikuntaan, etelästä Porbandarin piirikuntaan ja lännestä ja pohjoisesta Arabianmereen.
Devbhoomi Dwarkasta tuli oma piirikuntansa elokuussa 2013. Ennen sitä alue oli osa Jamnagarin piirikuntaa.
Mahisagarin piirikunta

Mahisagarin piirikunta () on yksi Intian Gujaratin osavaltion 33 piirikunnasta. Piirikunta rajautuu koillisesta Rajasthaniin, kaakosta Dahodin ja Panchmahalin piirikuntiin, lounaasta Khedan piirikuntaan ja luoteesta Aravallin piirikuntaan.
Mahisagarista tuli oma piirikuntansa elokuussa 2013. Ennen sitä alue oli osa Panchmahalin ja Khedan piirikuntia.
Morbin piirikunta

Morbin piirikunta () on yksi Intian Gujaratin osavaltion 33 piirikunnasta. Piirikunta rajautuu pohjoisesta Kutchin piirikuntaan, idästä Surendranagarin piirikuntaan, etelästä Rajkotin piirikuntaan ja lännestä Jamnagarin piirikuntaan.
Morbista tuli oma piirikuntansa elokuussa 2013. Ennen sitä alue oli osa Rajkotin, Surendranagarin ja Jamnagarin piirikuntia.